
转讜住驻讜转





	诇讗诪专 讛谉 讬砖诇讞. 讗注''讙 讚讛讗讬 拽专讗 讘诪讞讝讬专 讙专讜砖转讜 讻转讬讘 讜讘谞讬 谞讞 诇讗 讛讜讝讛专讜 讘讛 诪''诪 诪讬讬转讬 专讗讬讛 讚讙讘讬 讗讬砖讜转 讻转讬讘 诇讗诪专: 讗讻诇 转讗讻诇 讜诇讗 讗讘专 诪谉 讛讞讬. 讜讛讗 讚讗诪专讬谞谉 诇拽诪谉 (讚祝 谞讟:) 讚诇讗 讛讜转专 诇讗讚诐 讛专讗砖讜谉 讘砖专 诇讗讻讬诇讛 讛讬讬谞讜 诇讛诪讬转 讜诇讗讻讜诇 讗讘诇 诪转讛 诪讗诇讬讛 砖专讬讗 讜讗转讗 诇讗驻讜拽讬 讗讘专 诪谉 讛讞讬 讚讗驻讬' 谞驻诇 诪讗诇讬讜 讗住讜专: 注砖专 诪爪讜转. 转讬诪讛 讛讗 讗讬讻讗 讙讬讚 讛谞砖讛 诇诪''讚 (讘讞讜诇讬谉 讚祝 拽:) 诇讘谞讬 讬注拽讘. 讗住专 讜诪讬诇讛 砖谞讬转谉 诇讗讘专讛诐 讗讘讬谞讜: 诇讗 谞爪讟讜讜讛 讗诇讗 注诇 注''讝. 诪讛 砖谞讗住专 诇讜 讘砖专 讜注抓 讛讚注转 诇讗 拽讞砖讬讘 诇驻讬 砖诇讗 讛讬讛 谞讜讛讙 诇讚讜专讜转 讜讚讜拽讗 讗讚诐 讛专讗砖讜谉 拽讗诪专 讗讘诇 诪讜讚讛 专讘讬 讬讛讜讚讛 讚讘谞讬 谞讞 谞爪讟讜讜 讗讞专 讛诪讘讜诇 讚讛讗 讗诪专 讘驻专拽 讙''讛 (讞讜诇讬谉 讚祝 拽:) 诇专讘讬 讬讛讜讚讛 讙讘讬 讗讘专 诪谉 讛讞讬 讚讗转讬 讗讬住讜专 讗讘专 诪谉 讛讞讬 讜讞讬讬诇 讗讗讬住讜专 讟讜诪讗讛 砖讻谉 讗讬住讜专讜 谞讜讛讙 讘讘谞讬 谞讞:





专讘讬谞讜 讞谞谞讗诇

转"专 砖讘注 诪爪讜转 谞爪讟讜讜 讘谞讬 谞讞 讻讜'. 注讚 专' 讬讜住讬 讗讜诪专 讻诇 讛讗诪讜专 讘驻专砖转 诪讻砖祝 讘谉 谞讞 诪讜讝讛专 注诇讬讜 砖谞讗诪专 诇讗 讬诪爪讗 讘讱 诪注讘讬专 讘谞讜 讜讘转讜 讘讗砖 拽讜住诐 拽住诪讬' 诪注讜谞谉 讜诪谞讞砖 讜诪讻砖祝 讜讞讜讘专 讞讘专 讜砖讜讗诇 讗讜讘 讜讬讚注讜谞讬 讜讚讜专砖 讗诇 讛诪转讬诐. 讜讻转讜讘 讜讘讙诇诇 讛转讜注讘讜转 讛讗诇讛 讛' 讗诇讛讬讱 诪讜专讬砖 讗讜转诐 诪驻谞讬讱 讜讗讬谞讜 诪注谞讬砖诐 讘转讜注讘讜转 讛诇诇讜 讗诇讗 砖讘讜讜讚讗讬 讛讝讛讬专谉 讘讛谉 砖讗讬谉 讛拽讘"讛 诪注谞讬砖 讗诇讗 讗诐 讻谉 讛讝讛讬专 专' 讗诇讬注讝专 讗讜诪专 讗祝 注诇 讛专讻讘转 讛讗讬诇谉 讜讛专讻讘转 讛讘讛诪讛 谞爪讟讜讜 讗讘诇 诪讜转专讬谉 诇诇讘讜砖 讻诇讗讬诐 讜诇讝专讜注 讻诇讗讬诐 诪谞讗 讛谞讬 诪讬诇讬 讗"专 讬讜讞谞谉 讚讻转讬讘 讜讬爪讜 讛' 讗诇讛讬诐 注诇 讛讗讚诐. 讜讬爪讜 讗诇讜 讛讚讬谞讬谉 讛' 讝讜 讘专讻转 讛砖诐 讗诇讛讬诐 讝讜 注"讝. 注诇 讛讗讚诐 讝讜 砖驻讬讻讜转 讚诪讬诐. 诪讻诇 注抓 讛讙谉 讗讻讜诇 转讗讻诇 讜诇讗 讙讝诇 转讗讻诇 讜诇讗 讗讘专 诪谉 讛讞讬. 专' 讬爪讞拽 转谞讬 讗讬驻讻讗 讜讬爪讜 讝讜 注"讝 讻讜' 讜讝讛 讜讝讛 诪讘讬讗 专讗讬讛 诪拽专讗讬. 讜讗拽砖讬谞谉 讚讬谞讬谉 讘谞讬 谞讞 谞爪讟讜讜 注诇讬讛谉 讜讛转谞讬讗 注砖专 诪爪讜转 谞爪讟讜讜 讬砖专讗诇 讘诪专讛. 讝' 砖拽讘诇讜 注诇讬讛谉 讘谞讬 谞讞. 讛讜住讬驻讜 注诇讬讛谉 讚讬谞讬谉 讜砖讘转 讜讻讘讜讚 讗讘 讜讗诐. 讚讬谞讬谉 砖谞讗诪专 砖诐 砖诐 诇讜 讞拽 讜诪砖驻讟 讜砖讘转 讜讻讬讘讜讚 讗讘 讜讗诐 讚讘转专讬讬讛讜 讻转讬讘 讻讗砖专 爪讜讱 讛' 讗诇讛讬讱 讜讗诪专 专' 讬讛讜讚讛 讻讗砖专 爪讜讱 讘诪专讛 讜驻专讬拽 专"谞 诇注讜诇诐 讛讚讬谞讬谉 讘谞讬 谞讞 谞爪讟讜讜 注诇讬讛谉 讜诪讛 讛讜住讬驻讜 讘诪专讛 砖讬讛讜 讚讬谞讬谉 讘注讚讛 注"驻 砖谞讬诐 注讚讬诐 讜讛转专讗讛. 讜讚讞讬谞谉 讗讬 讛讻讬 诪讗讬 讜讛讜住讬驻讜 注诇讬讛谉 讚讬谞讬谉. 讜谞讚讞讛. 讜讙诐 驻讬专讜拽 砖诇 专讘讗 讜砖诇 专讘 讗讞讗 讘专 讬注拽讘:





讛诪讗讬专讬

砖讘注 诪爪讜讜转 砖谞爪讟讜讜 讘谞讬 谞讞 砖注诇 讻诇谉 讗诐 注讘专 注诇 讗讞转 诪讛谉 谞讛专讙 讚讬谞讬谉 讜讘专讻转 讛砖诐 注"讝 讜讙诇讜讬 注专讬讜转 讜砖驻讬讻讜转 讚诪讬诐 讜讙讝诇 讜讗讘专 诪谉 讛讞讬 砖砖讛 讛专讗砖讜谞讜转 诪讗讚诐 讛专讗砖讜谉 讜讗讬诇讱 讜讗讘专 诪谉 讛讞讬 诪讬诪讬 谞讞 讜讗讬诇讱 砖谞讗诪专 讗讱 讘砖专 讘谞驻砖讜 讚诪讜 诇讗 转讗讻诇讜 讜讘砖专 诪谉 讛讞讬 讘讻诇诇 讗讘专 诪谉 讛讞讬 讗讘诇 讚诐 讛讞讬 讘谞讬 谞讞 诪讜转专讬谉 讘讜 讜讻谉 讛住讬专讜住 讗注"驻 砖讛讜讗 讻注讬谉 讗讘专 诪谉 讛讞讬 诪讜转专讬谉 讘讜 讜讻谉 讞拽讜转 讛讙讜讬诐 讻讙讜谉 拽讜住诐 讜诪注讜谞谉 讜诪谞讞砖 讜诪讻砖祝 讜讞讜讘专 讞讘专 讜砖讜讗诇 讗讜讘 讜讬讚注讜谞讬 讜讚讜专砖 讗诇 讛诪转讬诐 讗注"驻 砖讛诐 讞拽讜转 讛讙讜讬诐 讜谞诪砖讻讬诐 讛诐 诇注讬拽专讬 注"讝 诪讜转专讬诐 讛诐 讘讻诇诐 讜讗注"驻 砖谞讗诪专 讘讛诐 讘讙诇诇 讛转讜注讘讜转 讛讛诐 讬"讬 诪讜专讬砖 讗讜转诐 讜讗"讻 诇诪讛 谞注谞砖讜 讗讞专 砖诇讗 讛讜讝讛专讜 诇讗 讗诪专讛 讗诇讗 砖讛诐 住讜诇诐 讜诪讘讜讗 诇注谞讬谞讬 注讘讜讚讜转 讝专讜转 砖注诇讬讛谉 谞注谞砖讜 讜讛讜讗 砖讗诪专讜 诇诪讟讛 讘注讘讜讚讛 讝专讛 讚讗讬注谞讜砖 讙讜讬诐 注诇讛:



讘谞讬 谞讞 讗住讜专讬诐 讘讛专讘注转 讘讛诪讛 讘砖讗讬谞讛 诪讬谞讛 讜讻谉 讘讛专讻讘转 讗讬诇谉 讘砖讗讬谞讜 诪讬谞讜 讗诇讗 砖讗讬谉 讗诇讜 诪砖讘注 诪爪讜讜转 讜讗讬谞讜 谞讛专讙 注诇讬讛谉 讜砖讗专 诪讬谞讬 讛讻诇讗讬诐 诪讜转专讬谉 讘讛谉:



讘谉 谞讞 讗讬谞讜 谞讛专讙 注诇 注谞讬谉 注"讝 讗诇讗 注诇 讛爪讚 砖讬砖专讗诇 谞讛专讙 注诇讬讛 讻讙讜谉 砖注讘讚讛 讻讚专讻讛 专"诇 砖注讘讜讚转讛 讘讻讱 讗讜 讘讗讞转 诪讗专讘注 注讘讜讚讜转 讗注"驻 砖讗讬谉 注讘讜讚转讛 讘讻讱 注诇 讛讚专讱 砖讬转讘讗专 讘驻专拽 讝讛 讗讘诇 砖诇讗 讻讚专讻讛 讜砖诇讗 讘讗专讘注 注讘讜讚讜转 讻讙讜谉 讙驻讜祝 讜谞砖讜拽 讜讻讬讜爪讗 讘讗诇讜 讜讗讬谉 讚专讱 注讘讜讚转讛 讘讻讱 驻讟讜专 讗讘诇 讗住讜专 讘讻诇 诪讬谞讬 注讘讜讚讛 讻讬砖专讗诇 讜讻谉 讗住讜专 讘讛拽诪转 诪爪讘讛 讜谞讟讬注转 讗砖专讛 讜注砖讬讬转 爪讜专讜转 讗驻讬诇讜 诇谞讜讬 讜讗讬谉 爪专讬讱 诇讜诪专 诇注讘讜讚讛 讗诇讗 砖讗诐 注砖讛 讛讜讗讬诇 讜诇讗 注讘讚讛 驻讟讜专 砖讛专讬 讬砖专讗诇 讗讬谞讜 谞讛专讙 讘注砖讬讬讛 讗诇讗 砖诇讜拽讛 讜讗讬谉 诪诇拽讜转 讗爪诇 讘谞讬 谞讞 讜诇讗 谞讗诪专 讗讝讛专讛 砖诇讛谉 讝讜 讛讬讗 诪讬转转谉 讗诇讗 讘诪讛 砖讛讜讝讛专讜 讛诐 讜诇讗 讘讗讝讛专讛 砖诇谞讜. 讜讬"诪 讗讝讛专讛 砖诇讛谉 讝讜 讛讬讗 诪讬转转谉 讻诇讜诪专 讻诇 诪拽讜诐 砖讛转谞讗 砖讜谞讛 讘谞讬 谞讞 诪讜讝讛专讬谉 驻讬专讜砖讜 注诇 讞讬讜讘 诪讬转讛 砖讗讬谞讛 诪讚拽讚拽 注诇讬讛谉 讘诇砖讜谉 讗讝讛专讛:



讗注"驻 讜讗讬谉 讬砖专讗诇 谞讛专讙 讗诇讗 讘注讚讛 专"诇 讘讬转 讚讬谉 砖诇 注砖专讬诐 讜砖诇砖讛 讜讘注讚讬诐 讜讘讛转专讗讛 讘谉 谞讞 讗讬谞讜 爪专讬讱 讻诇 讗诇讜 讗诇讗 谞讛专讙 注诇 驻讬 注讚 讗讞讚 讜注诇 驻讬 讚讬讬谉 讗讞讚 讜讘注讚讜转 拽专讜讘讬诐 讗讘诇 诇讗 讘注讚讜转 讗砖讛 讜讬专讗讛 诇讬 砖讗祝 诇讗 讘驻住讜诇讬 注讚讜转 砖诇 转讜专讛:



讞讬讬讘讬诐 讘谞讬 谞讞 诇讛讜砖讬讘 讚讬讬谞讬诐 讘讻诇 驻诇讱 讜驻诇讱 讜讘讻诇 注讬专 讜注讬专 注诇 讛讚专讱 砖谞爪讟讜讜 讬砖专讗诇 讻讚讬 砖讬讛讜 诇讛诐 讘转讬 讚讬谞讬谉 拽讘讜注讬诐 诇讚讜谉 讘讚讬谉 砖讘注 诪爪讜讜转 讗诇讜 讜诇讛讝讛讬专 讗转 注诪诪讬讛诐 讜诪讗讞专 砖谞爪讟讜讜 讘讻讱 讻诇 砖专讗讜 讘讗讞讚 讜注讘专 讜诇讗 讚谞讜讛讜 讻诇诐 谞讛专讙讬谉 讜讝讜 讛讬讗 住讬讘转 诪讛 砖谞转讞讬讬讘讜 讘谞讬 砖讻诐 讛专讬讙讛 砖讛专讬 诇讗 诪讟注诐 注专讬讜转 讛讬讛 砖讛专讬 驻谞讜讬讛 讛讬转讛 讗诇讗 诪讟注诐 讙讝诇 讜讛讜讗 砖讗诪专讜 讛讻讝讜谞讛 讬注砖讛 讜讻讜' 讜讻转讘讜 讘讛 讙讚讜诇讬 讛专讘谞讬诐 讘驻讬专讜砖讬 讛转讜专讛 讛讻讝讜谞讛 讛驻拽专 讻诇讜诪专 讗诐 注砖讗讛 讛驻拽专 砖诇讗 讬转讞讬讬讘 注诇讬讛 诪转讜专转 讙讝诇 讜谞诪爪讗 砖砖讻诐 讙讝诇 讜讛诐 专讗讜 讜诇讗 讚谞讜讛讜 讜讝讛讜 讚注转 讙讚讜诇讬 讛诪讞讘专讬诐 讜拽爪转 讙讚讜诇讬 讛讚讜专讜转 专讗讬转讬 砖讞讜诇拽讬诐 诇讜诪专 砖讛讜砖讘转 讚讬讬谞讬谉 诇讘谞讬 谞讞 讗讬谞讛 讗诇讗 注砖讛 讜讗诐 讗诪专讜 讗讝讛专讛 砖诇讛诐 讝讜 讛讬讗 诪讬转转诐 诇讗 讗诪专讜 讘注砖讛 讜讛专讬讙转 讗谞砖讬 砖讻诐 诇讚注转诐 砖诇讗 讻讚讬谉 讛讬转讛 讜讛讜讗 砖拽诇诇诐 讬注拽讘 注诇讬讛 讜诇讚注转讬 讛讜砖讘转 讚讬讬谞讬谉 讘讻诇诇 讚讬谞讬谉 讛讜讗 讜讛讚讬谞讬谉 讛讜讗 诪谞讬注转 讛注讜诇 讜讛讞诪住 讜讗讝讛专讛 讛讬讗 讜诇讗 拽诇诇诐 讗诇讗 砖讛讬讛 专讜爪讛 诇注诪讜讚 讘讚讘讜专讜 讜讘讘专讬转诐 讜诇注砖讜转 注诪讛诐 诇驻谞讬诐 诪砖讜专转 讛讚讬谉 讜专讗讬讬讛 诇讚讘专讬 诪讛 砖讗诪专讜 诇诪讟讛 讘讙讜讬 砖砖讘转 讞讬讬讘 诪讬转讛 砖谞讗诪专 讬讜诐 讜诇讬诇讛 诇讗 讬砖讘讜转讜 讜讛拽砖讛 讜诇讬讞砖讘讛 讙讘讬 砖讘注 诪爪讜转 讜转讬专抓 讻讬 拽讗 讞砖讬讘 砖讘 讜讗诇 转注砖讛 拽讜诐 讜注砖讛 诇讗 讞砖讬讘 讜讛拽砖讛 讜讛讗 讚讬谞讬谉 讚拽讜诐 注砖讛 谞讬谞讛讜 讜转讬专抓 拽讜诐 注砖讛 讜砖讘 讜讗诇 转注砖讛 讻诇讜诪专 诪谞讬注转 讛注讜诇 讜讻诪讜 砖讗诪专 诇讗 转注砖讜 注讜诇 讜讻诇 砖讛讜讗 住讬讘讛 诇注砖讬讬转讜 谞拽专讗 注讜砖讛讜:



讘谞讬 谞讞 诪爪讜讜讬谉 注诇 讛讚讬谞讬谉 讜注诇 讛驻砖专讜转 砖谞讗诪专 诇注砖讜转 爪讚拽讛 讜诪砖驻讟 讜讻讘专 讛转讘讗专 砖爪讚拽讛 讝讜 讘爪讜注 讜诪"诪 讗讬谉 诇讛诐 讚讬谞讬 拽谞住讜转 讜讗讬谉 专砖讗讬谉 诇讚讜谉 讘讛诐 讻诇诇:



讘谞讬 谞讞 诪讜讝讛专讬谉 讘讗讘专 诪谉 讛讞讬 讘讬谉 讘讟讛讜专讛 讘讬谉 讘讟诪讗讛 诪讛 砖讗讬谉 讻谉 讘讬砖专讗诇 砖讗讬谞讜 谞讜讛讙 讗爪诇诐 讗诇讗 讘讟讛讜专讛 讘诇讘讚 讻诪讜 讜讘讬讗专谞讜 讘诪住讻转 讞讜诇讬谉 讜讚讬谉 讗讘专 诪谉 讛讞讬 讘讬谉 讘讬砖专讗诇 讘讬谉 讘讘谉 谞讞 谞讜讛讙 讘讘讛诪讛 讜讞讬讛 讜注讜祝 讘讬砖专讗诇 讘讟讛讜专讬诐 讜讘讘谉 谞讞 讗祝 讟诪讗讬诐 讛讜讗讬诇 讜诪"诪 讟讛讜专讬诐 讛诐 讗爪诇诐 讗讘诇 讛砖专抓 讗讬谉 讚讬谉 讗讘专 诪谉 讛讞讬 谞讜讛讙 讗爪诇讜 讗祝 讘讬砖专讗诇 讜讗讬谞讜 诇讜拽讛 讘讛诐 讗祝 讘讗讘专 砖诇诐 讗诇讗 讘讻讝讬转 讜讗讞专 诪讜转讜 讘讻注讚砖讛 讻诪讜 砖讬转讘讗专 讘诪住讻转 诪注讬诇讛 讗注"驻 砖讛砖专爪讬诐 讟讛讜专讬诐 诇讘谞讬 谞讞 讬专讗讛 砖讗讬谉 讗讘专 诪谉 讛讞讬 砖讘讛诐 谞讜讛讙 讘讛诐 讜讙讚讜诇讬 讛诪讞讘专讬诐 讻转讘讜 砖讬专讗讛 诇讛诐 砖讗讬谉 讘谉 谞讞 谞讛专讙 注诇 讗讘专 诪谉 讛讞讬 砖诇 注讜祝 讜讛讜讗 转诪讛 讜讙讚讜诇讬 讛诪讞讘专讬诐 住讜讘专讬诐 砖讛讜讗 讟注讜转 住讜驻专 讜专"诇 注诇 讗讘专 诪谉 讛讞讬 砖诇 砖专抓 讗注"驻 砖讛诐 讟讛讜专讬诐 讗爪诇诐 讘砖专 诪谉 讛讞讬 讗讬谉 讬砖专讗诇 诇讜拽讛 注诇讬讜 讗诇讗 讘讻讝讬转 讗讘诇 讘谉 谞讞 谞讛专讙 注诇讬讜 讗驻讬诇讜 讘讻诇 砖讛讜讗 砖诇讗 谞讗诪专讜 讛砖讬注讜专讬谉 讻诇诐 讗诇讗 诇讬砖专讗诇 讜讛转讘讗专 讘诪住讻转 讞讜诇讬谉 砖讻诇 砖砖讞讟 讘讛 讬砖专讗诇 砖谞讬 住讬诪谞讬谉 讜讛讬讗 诪驻专讻住转 讗住讜专讛 诇讘谞讬 谞讞 诪砖讜诐 讗讘专 诪谉 讛讞讬 讜诇讬砖专讗诇 诪讜转专转 讛讜讗讬诇 讜谞砖讞讟讛:





讬讚 专诪"讛

讜讗转诪讛 专讘讗 讜诪讬 讗讬讻讗 诇诪讗谉 讚讗诪专 讻讜转讬 砖注砖讛 注"讙 讜诇讗 讛砖转讞讜讛 诇讛 讞讬讬讘 讜讛转谞讬讗 讙讘讬 注"讙 讚讘专讬诐 砖讘"讚 砖诇 讬砖专讗诇 诪诪讬转讬谉 注诇讬讛谉 讘"谞 诪讜讝讛专 注诇讬讛谉 讗讬谉 讘"讚 砖诇 讬砖专讗诇 诪诪讬转讬谉 注诇讬讛谉 讗注"驻 砖诪讜讝讛专讬谉 注诇讬讛谉 讗讬谉 讘"谞 诪讜讝讛专 注诇讬讛谉 诇诪注讜讟讬 诪讗讬 诇讗讜 诇诪注讜讟讬 讻讜转讬 砖注砖讛 注"讙 讜诇讗 讛砖转讞讜讛 诇讛 砖讗注"驻 砖讬砖专讗诇 诪讜讝讛专讬谉 注诇讬讛 砖谞讗诪专 诇讗 转注砖讛 诇讱 驻住诇 讻讬讜谉 砖讗讬谉 讘"讚 砖诇 讬砖专讗诇 诪诪讬转讬谉 注诇讬讛 注讚 砖讬注讘讚讜讛 讗讬谉 讘"谞 诪讜讝讛专 注诇讬讛. 讜讚讞讬 专讘 驻驻讗 诇讗 诇诪注讜讟讬 讙讬驻讜祝 讜谞讬砖讜拽 砖讗注"驻 砖讬砖专讗诇 诪讜讝讛专讬诐 注诇讬讛诐 讻讚拽转谞讬 讘诪转谞讬' 讗讘诇 讛诪讙驻祝 讜讛诪谞砖拽 讻讜' 讛专讬 讝讛 注讜讘专 讘诇"转 讻讬讜谉 砖讗讬谉 诪诪讬转讬谉 注诇讬讛谉 讗讬谉 讘"谞 诪讜讝讛专 注诇讬讛谉. 讜讚讬讬拽讬谞谉 注诇讛 讙讬驻讜祝 讜谞讬砖讜拽 讘诪讗讬 讗讬诇讬诪讗 砖讚专讱 注讘讜讚转讛 讘讻讱 讗驻讬诇讜 [讬砖专讗诇] 谞诪讬 讘专 拽讟诇讗 讛讜讗 讚谞驻拽讗 诇谉 诪讗讬讻讛 讬注讘讚讜 讻讜' 讗诇讗 讙讬驻讜祝 讜谞讬砖讜拽 砖诇讗 讻讚专讻讛 讻诇讜诪专 砖讗讬谉 讚专讱 注讘讜讚转讛 讘讻讱:



讜诪拽砖讬谞谉 讗讛讗 诪转谞讬' 讚砖讘注 诪爪讜转 讜讚讬谞讬谉 讘谞讬 谞讞 讗讬驻拽讜讚 讜讛转谞讬讗 注砖专 诪爪讜转 讻讜' 讜讛讜住讬驻讜 注诇讬讛谉 讚讬谞讬谉 讻讜' 讗诇诪讗 讚讬谞讬谉 诇讗讜 诪砖讘注 诪爪讜转 谞讬谞讛讜 讚讬谞讬谉 讚讻转讬讘 讻讜' 驻讬专讜砖讗 讚诪转谞讬转讗 拽讗 诪住讬拽 讜讗讝讬诇 砖讘转 讜讻讬讘讜讚 讗讘 讜讗诐 讚讻转讬讘 讘讛讜 讘讚讘专讜转 讛讗讞专讜谞讜转 讻讗砖专 爪讜讱 讛' 讗诇讛讬讱 讜诇讬讻讗 住驻讬拽讗 讚讻讜诇讬讛 诪砖谞讛 转讜专讛 讗讬转诪专 诇讬讛 诇诪砖讛 诪驻讬 讛讙讘讜专讛 讜讛谞讱 砖讬谞讜讬讬 讚讗讬讻讗 讘讬谉 讚讘专讜转 讛专讗砖讜谞讜转 诇讚讘专讜转 讛讗讞专讜谞讜转 讻讜诇讛讜 讛讜讜 讻转讬讘讬 讘诇讜讞讜转 讜讻讜诇讛讜 讗转诪住专讜 讘住讬谞讬 讻讚讗诪专讬谞谉 讛转诐 (专"讛 讻"讝.) 讝讻讜专 讜砖诪讜专 讘讚讬讘讜专 讗讞讚 谞讗诪专讜 讜讗砖转讻讞 讚讘诪注诪讚 讛专 住讬谞讬 讗诪专 诇讛讜 讻讗砖专 爪讜讱 讛' 讗诇讛讬讱 讜诇讗 讗砖讻讞谉 讚驻拽讚讬谞讛讜 诪拽诪讬 诪注诪讚 讛专 住讬谞讬 诪讬诇转讗 讚砖讬讬讻讗 诇讗讜拽讜诪讛 讘讛讻讬 讗诇讗 讘诪专讛 讚讻转讬讘 砖诐 砖诐 诇讜 讞拽 讜诪砖驻讟 诪砖驻讟 讗诇讜 讚讬谞讬谉 讞拽 讗诇讜 砖讘注 诪爪讜转 讜讻讬讘讜讚 讗讘 讜讗诐. 讜驻专讬拽 专讘 谞讞诪谉 诇讗 谞爪专讻讛 讗诇讗 诇注讚讛 讜注讚讬诐 讜讛转专讗讛 讚讘谉 谞讞 谞讛专讙 讘注讚 讗讞讚 讜讘讚讬讬谉 讗讞讚 讻讚谞驻拽讗 诇谉 诇拽诪谉 诪拽专讗讬 讜讛讜爪专讱 讛讻转讜讘 诇讛讝讛讬专 注诇 讬砖专讗诇 砖诇讗 讬讛讗 谞讛专讙 讗诇讗 讘注讚讛 讜注讚讬诐 讜讛转专讗讛:



讜诪拽砖讬谞谉 讗讬 讛讻讬 诪讗讬 讛讜住讬驻讜 注诇讬讛谉 讚讬谞讬谉 讬砖 讗讜诪专讬诐 讗讬谉 讗诇讜 讚讬谞讬谉 讗诇讗 诪爪讜转 讚讬讬谞讬谉 讜诇讗 谞讛讬专 讚讗"讻 诇诪讛 诇讬 诇讗讚讻讜专讬 讘拽讜砖讬讬谉 讛讜住讬驻讜 注诇讬讛谉 诇讬诪讗 讛讻讬 讗讬 讛讻讬 诪讗讬 讚讬谞讬谉 讜转讜 诇讗 讜转讜 讗讬 诪讛讗讬 讟注诪讗 讗讬讚讞讬 诇讬讛 讛讗讬 驻讬专讜拽讗 讛讬讻讬 讗转讗 专讘 讗讞讗 讘专 讬注拽讘 讘转专 讛讻讬 诇讗讜拽讜诪讛 诇讛讜砖讬讘 讘转讬 讚讬谞讬谉 诇讻诇 驻诇讱 讜驻诇讱 讜讬砖 讗讜诪专讬诐 讗讬 讛讻讬 诪讗讬 讛讜住讬驻讜 注诇讬讛谉 讚讬谞讬谉 讗讚专讘讗 谞讙专注 诪讛谉 讚诇讻转讞诇讛 讛讬讜 讚谞讬谉 讗驻讬' 讘注讚 讗讞讚 讜讘讚讬讬谉 讗讞讚 讜讘诇讗 讛转专讗讛 讜砖讜讘 诇讗 讚谞讜 讗诇讗 讘注讚讛 讜注讚讬诐 讜讛转专讗讛 讜讛讻讬 诪住转讘专 讜讗讬讚讞讬讗 诇讛 讜讗转讗 专讘讗 诇诪讬诪专 讛讜住讬驻讜 注诇讬讛谉 讚讬谞讬 拽谞住讜转 讚诇讗 诪讬驻拽讚讬 讘"谞 注诇讜讬讬讛讜 讜讗讬讚讞讬讗 诇讛 讚讗"讻 讛讜住讬驻讜 [讘讚讬谞讬谉 诪讬讘注讬 诇讬讛 讚讛讜住讬驻讜] 注诇讬讛谉 讚讬谞讬谉 诪砖诪注 讻讜诇讛讜 讚讬谞讬谉 讛讜住讬驻讜 讜讗转讗 专讘 讗讞讗 讘专 讬注拽讘 诇诪讬诪专 诇讗 谞爪专讻讛 讗诇讗 诇讛讜砖讬讘 讘转讬 讚讬谞讬谉 讘讻诇 驻诇讱 讜驻诇讱 讻讚讻转讬讘 砖讜驻讟讬诐 讜砖讜讟专讬诐 讻讜' 讚诇讗 诪讬驻拽讚讬 讘"谞 注讬诇讜讬讬讛讜. 讜诪拽砖讬谞谉 讜讛讗 讘"谞 诇讗 讗讬驻拽讜讚 讜讛讗 转谞讬讗 讻砖诐 讻讜' 诪讗讬 讟注诪讗 讜砖驻讟讜 讗转 讛注诐 讻转讬讘 讜讘"谞 谞诪讬 诪砖驻讟 讻转讬讘 讘讛讜. 讜讗讬讚讞讬讗 诇讛 讜讗住拽讛 专讘 驻驻讗 讚讛讗讬 转谞讗 讚拽转谞讬 讛讜住讬驻讜 注诇讬讛谉 讚讬谞讬谉 讗诇诪讗 讚讬谞讬谉 诇讗讜 诪砖讘注 诪爪讜转 谞讬谞讛讜 转谞讗 讚讘讬 诪谞砖讛 讛讜讗 讚诪驻讬拽 诪砖讘注 诪爪讜转 讚转谞讬谞谉 诇注讬诇 讚"讘 住讬诪谉 讚讬谞讬谉 讜讘专讻转 讛砖诐 讜诪注讬讬诇 住"讱 住讬专讜住 讜讻诇讗讬诐 讚转谞讗 讚讘讬 诪谞砖讛 讻讜'. 讻诪讗谉 讗讝诇讗 讛讗 讚讗诪专 专讘 讬讛讜讚讛 讗诇讛讬诐 讗谞讬 讻讜' 拽专讗 讚讜讬爪讬讜 讛' 讗诇讛讬诐 拽讗 讚专讬砖 砖诇讗 爪讜讛 注诇讬讜 讗诇讗 砖诐 讗诇讛讜转讜 诪讬讛讜 讛讗讬 讻诇诇讗 讗讬转 讘讬讛 转诇转讗 驻专讟讬 注"讙 讜讘专讻转 讛砖诐 讜讚讬谞讬谉 讚诪砖诪注 讗诇讛讬诐 讗谞讬 诇讗 转诪讬专讜谞讬 讘讗讞专 诇讗 讬讛讬讛 诇讱 讗诇讛讬诐 讗讞专讬诐 注诇 驻谞讬 讗诇讛讬诐 讗谞讬 诇讗 转拽诇诇讜谞讬 讻讚讻转讬讘 讗诇讛讬诐 诇讗 转拽诇诇 讗诇讛讬诐 讗谞讬 讬讛讗 诪讜专讗讬 注诇讬讻诐 诇砖驻讜讟 讘爪讚拽 讜诇讗 诪讜专讗 讘砖专 讜讚诐 讻讚讻转讬讘 诇讗 转讙讜专讜 诪驻谞讬 讗讬砖 讻讬 讛诪砖驻讟 诇讗诇讛讬诐 讛讜讗 讻诪讗谉 讻讬砖 讗讜诪专讬诐 讚拽转谞讬 讗祝 注诇 讛讚讬谞讬谉 讗诇诪讗 讗讬转 诇讬讛 谞诪讬 讛谞讱 转专转讬:





诪讛专砖"讗 - 讞讬讚讜砖讬 讛诇讻讜转

讙诪专讗 诇诪讗谉 讚讗诪专 注砖讜 诪砖注转 注砖讬讬讛 诪讞讬讬讘 讻讜' 讗注"讙 讚讛讗讬 注砖讜 讘讬砖专讗诇 讻转讬讘 讜讘讬砖专讗诇 讙讜驻讬讛 讗讬谉 诪诪讬转讬谉 注诇 讛注砖讬讬讛 诪讻诇 诪拽讜诐 讜讬爪讜 讘注讻讜"诐 讻转讬讘 讚诪讬谞讬讛 谞讬诇祝 讛注砖讬讬讛 诪讛 砖讗讬谉 讻谉 诇注讬诇 讘讛讛讬讗 讚讗讬砖 讗讬砖 讚讻讜诇讜 谞讻转讘 讘讬砖专讗诇 讜诇讗 讙诪专讬谞谉 诪讬转讛 诇注讻讜"诐 讘讻讬谞讜讬讬谉 讻讬讜谉 讚讘讬砖专讗诇 诇讬讻讗 诪讬转讛 讜拽"诇:


砖诐 专讘讬 讬讛讜讚讛 讘谉 讘转讬专讗 讗讜诪专 讗祝 注诇 讘专讻转 讛砖诐 讻讜' 讗诇讛讬诐 讗谞讬 诇讗 转拽诇诇讜谞讬 讻讜' 拽爪转 拽砖讛 讗诪讗讬 拽讗诪专 讚专讘讬 讬爪讞拽 谞驻讞讗 驻诇讬讙 讗讚专讘讬 诪讬讬砖讗 讜住讘讬专讗 诇讬讛 讗诇讬讘讗 讚专讘谞谉 讚注讻讜"诐 讗讬谞讜 讞讬讬讘 注诇 讛讻讬谞讜讬讬谉 讻讬讜谉 讚住讘讬专讗 诇讬讛 讚讗讬砖 讗讬砖 诇专讘讜转 讻谞讜讬讬讱 讗诇讬讘讗 讚专讘讬 诪讗讬专 讜讻诪讜 砖讻转讘讜 讛转讜住' 诇注讬诇 讚讛讗 讗讻转讬 讗讬诪讗 讚诇专讘讬 讬爪讞拽 谞驻讞讗 注讻讜"诐 谞诪讬 讞讬讬讘 注诇 讛讻谞讜讬讬谉 讜住讘讬专讗 诇讬讛 讻专讘讬 讬讛讜讚讛 讘谉 讘转讬专讗 讚讬诇讬祝 讘专讻转 讛砖诐 诪讗诇讛讬诐 讚讻谞讜讬讬谉 谞诪讬 讘诪砖诪注 讜讬砖 诇讜诪专 讚诪讻诇 诪拽讜诐 驻诇讬讙 讗讚专讘讬 诪讬讬砖讗 讚讬诇讬祝 诇讬讛 讻谞讜讬讬谉 诪讻讙专 讜讗讝专讞 诇专讘谞谉 讜专讘讬 讬爪讞拽 谞驻讞讗 诇专讘谞谉 讬诇讬祝 诇讬讛 诪讗诇讛讬诐 讻专讘讬 讬讛讜讚讛 讘谉 讘转讬专讗 讜诪讬讛讜 讻讬讜谉 讚讘讬砖专讗诇 讗讻谞讜讬讬谉 讗讬谞讛 专拽 讘讗讝讛专讛 讜诪讗诇讛讬诐 讚讻转讬讘 讘讗讚诐 讛专讗砖讜谉 讬诇讬祝 诇讬讛 诇讗 诪拽专讬 讗转专讘讜 诇专讘谞谉 讜诇讗 讗讬爪讟专讬讱 诇讚讬讚讛讜 诇诪注讟 住拽讬诇讛 讻诪讜 诇专讘讬 诪讗讬专 讚拽讗诪专 讻讬讜谉 讚讗转专讘讜 讗转专讘讜 讜诇讻讱 讗爪讟专讬讱 诇讬讛 诇专讘讬 讬爪讞拽 谞驻讞讗 诇诪讬诪专 讚讻讙专 讜讗讝专讞 讗转讗 诇诪注讟 砖诐 讘砖诐 讜讚讜"拽:


砖诐 讗讬 诇讗 讚专讬砖 讜讬爪讜 讛谞讬 诪谞讗 诇讬讛 讻讜' 讜诇讗 谞讬讞讗 诇讬讛 诇转诇诪讜讚讗 诇诪讬诪专 讚讛谞讬 砖转讬 转讬讘讜转 讜讬爪讜 讛' 诇讗 讚专讬砖 诇讚讬谞讬谉 讜讘专讻转 讛砖诐 讜讻诇 讗讬谞讱 讚专讬砖 讻讚诇注讬诇 讻讬讜谉 讚讚专讬砖 住讬驻讬讛 讚拽专讗 讗诪讗讬 诇讗 讚专讬砖 专讬砖讗 讚拽专讗 讜注讜讚 讚住讬专讜住 讜讻诇讗讬诐 注"讻 讘讗谞驻讬讛 谞驻砖讬讛 讚专讬砖 谞讬讞讗 诇讬讛 诇诪讬诪专 讛讻讬 讘讗讬谞讱 讜拽"诇:


讘驻讬专砖"讬 讘讚"讛 讚讬谞讬 拽谞住讜转 讻讜' 爪讚拽讛 讜诪砖驻讟 讻转讬讘 讚讛讬讬谞讜 讚讬谉 讜驻砖专讛 讻讜' 注讻"诇 讛讻讬 讗诪专讬谞谉 讘驻专拽 拽诪讗 讚讘诪拽讜诐 诪砖驻讟 讗讬谉 爪讚拽讛 讻讜' 讜注讜讚 讚讛讻讗 注"讻 爪讚拽讛 诇讗讜 诪诪砖 讛讜讗 诇诪讗讬 讚讗住讬拽 讗讚注转讬讛 诇拽诪谉 讚拽讜诐 注砖讛 谞诪讬 讞砖讬讘 讗诪讗讬 诇讗 讞砖讬讘 谞诪讬 爪讚拽讛 讜讛讜讬 诇讛讜 砖诪谞讛 诪爪讜转 讘谞讬 谞讞 诪讬讛讜 诇拽诪谉 诪砖诪注 讚爪讚拽讛 诪诪砖 拽讗诪专 讚诪砖谞讬 讘谞讬讜 诇讚讬谉 讘讬转讜 诇爪讚拽讛 讜诇诪住拽谞讗 讚拽讜诐 注砖讛诇讗 拽讞砖讬讘 谞讬讞讗 讜拽"诇:


转讜住' 讘讚"讛 讗讻诇 转讗讻诇 讻讜' 讗讘诇 诪转讛 诪讗诇讬讛 砖专讬讗 讜讗转讗 诇讗驻讜拽讬 讗讘专 讻讜' 注讻"诇 讻讛讗讬 讙讜讜谞讗 转讬专抓 专砖"讬 诇拽诪谉 讗讱 诇讗 讻转讘 讚诪转讛 诪讗诇讬讛 砖专讬讗 讜讚注转 讛转讜住驻讜转 讚讗讬 诪转讛 诪讗诇讬讛 诇讗 讛讜讛 砖专讬讗 诇讗 讛讜讛 讗爪讟专讬讱 拽专讗 诇谞驻诇 诪讗诇讬讜 讚讗住讜专 讜讗讬谉 诇讛拽砖讜转 诇讚讘专讬讛诐 讚诪转讛 诪讗诇讬讛 砖专讬讗 诪讗讬 拽讗 拽砖讬讗 诇讬讛 诇拽诪谉 讗讛讗 讚诪诇讗讻讬 讛砖专转 讛讬讜 爪讜诇讬谉 诇讜 讘砖专 讚讗讬诪讗 诪转讛 诪讗诇讬讛 讛讜讬讗 讚讬砖 诇讜诪专 讻讬讜谉 讚诪转讛 诪讗诇讬讛 讛讜讗 讚讘专 讟诪讗 讜注转讬讚讛 讛转讜专讛 诇讬讗住专 诇讗 讛讬讜 诪转注住拽讬谉 讘讜 诪诇讗讻讬 讛砖专转 讜拽"诇:





讞讻诪转 砖诇诪讛

讙诪' 诇讗 诇诪注讜讟讬 讙讬驻讜祝 讜谞讬砖讜拽 讻讜'. 谞"讘 讜讛讻讗 谞讜讚专 讘注讘讜讚转 讻讜讻讘讬诐 讗讜 谞砖讘注 讻讜' 讚讗祝 诇讬砖专讗诇 讗讬谞讜 讗诇讗 讘讗讝讛专讛 讻讚诇拽诪谉 (住谞讛讚专讬谉 讚祝 住"讚:)


专砖"讬 讘讚"讛 讘讻讚专讻讛 讻讜' 讘讻讱 讞讬讬讘 注诇讬讛 讻讜' 讻爪"诇:


讘讚"讛 讻诇 驻诇讱 诪讚讬谞讛 讛住"讚:





专砖"砖

转讚"讛 诇讗诪专. 讗注"讙 讻讜' 讘诪讞讝讬专 讙专讜砖转讜 讻转讬讘 讻讜'. 讛谉 诇驻讬 诪讛 砖讘讗专转讬 讘讬讜诪讗 讜讘讞讚讜砖讬 诇住' 谞转"注 讗讜转 讞' 讘住讜驻讜 讚讻讜讜谞转 讛谞讘讬讗 注诇 讛讗 讚讻转讜讘 讘讗讜转讛 驻专砖讛 讗讞专讬 讗砖专 讛讜讟诪讗讛 讚讚专砖讬 诇讛 专讘谞谉 注诇 住讜讟讛 讜讚讗讬转 讗"讻 讝谞讜转 讚讗"讗 讗讬转讗 讘讛讗讬 拽专讗 讜谞讻讜谉 讘住"讚:





讛讙讛讜转 讬注讘"抓

转讜住' 讚"讛 注砖专. 讙讬讚 讛谞砖讛 诇诪"讚 讻讜' 讜诪讬诇讛 讻讜'. 谞"讘 讘驻诇讜讙转讗 诇讗 拽诪讬讬专讬 转谞讗 讚住"注. 讜诪讬诇讛 拽讜诐 注砖讛 讛讜讗 讚讗诪专讬谞谉 [诇拽诪谉 谞讞 讘' 谞讟 讗'] 诇讗 拽讞砖讬讘 讗诇讗 讗讬 讗讬转 讘讬讛 谞诪讬 诇"转 讜讘讻讜诇讛讜 诪砖讻讞转 诇讛 诇"转 诪砖讗"讻 讘诪讬诇讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讬爪讜 讗诇讜 讛讚讬谞讬诐. 注讬' 转砖讜讘转 专诪"讗 住讬诪谉 讬':


砖诐 注抓 讛讙谉 讜诇讗 讙讝诇. 注讬' 讘"诪 讚祝 注' 注"讘 转讜住' 讚"讛 转砖讬讱:





注专讜讱 诇谞专

讘讙诪专讗 诪讗讬 讘讬谞讬讬讛讜. 讛专诪"讗 讘转砖讜讘讛 (住讬' 讟') 讛拽砖讛 诇诪讛 诇讗 诪拽砖讛 讙诐 讗驻诇讜讙转讗 讚专' 讬讜讞谞谉 讜专' 讬爪讞拽 诪讗讬 讘讬谞讬讬讛讜 讗讬 讬诇驻讬谞谉 注"讝 诪讜讬爪讗讜 讜讚讬谞讬诐 诪讗诇讛讬诐 讗讜 讗讬驻讻讗 讜讛讜讻讬讞 诪讝讛 讚讬谉 讞讚砖 注"砖. 讜诇驻注谞"讚 讬"诇 讚讗驻诇讜讙转讗 拽诪讬讬转讗 诇"拽 诪讗讬 讘讬谞讬讬讛讜 讚讬"诇 诪砖诪注讜转 讚讜专砖讬谉 讗讬讻讗 讘讬谞讬讬讛讜 讚讝讛 讚专讬砖 诇讬砖谞讗 讚拽专讗 讛讻讬 讜讝讛 讛讻讬 讻讚讗砖讻讞谉 讻讛"讙 讘讻诪讛 讚讜讻转讬 讘砖"住 讗讘诇 讗讛讗 讚专讘 讞住讚讗 讜专' 讬爪讞拽 驻专讬讱 讚注"讻 爪"诇 讚讗讬讻讗 谞驻拽讜转讗 诇讚讬谞讗 讘讬谉 讘' 讛讚专砖讜转 讚讗诇"讻 诇诪讛 诪讬讬转讬 讛讞讚 讚讗诪专 住专讜 诪讛专 拽专讗 讚谞讘讬讗讬诐 讜诇讗 拽专讗 讚转讜专讛 讚注讚讬祝 讘讻"诪 讜讻讛"讙 讛拽砖讜 讙诐 讛转讜住' 讘讬讜诪讗 (讚祝 讻"讞 专讬砖 注"讗) 注"砖 讗注"讻 讚讗讬讻讗 谞驻拽讜转讗 诇讚讬谞讗 讘讬谉 讘' 讛讚专砖讜转 讜讛讜讗 拽讘诇 讛讚讬谉 讻诪砖诪注讜转 拽专讗 讚谞讘讬讗讬诐 讜诇讻谉 讛讘讬讗 讗讜转讜 拽专讗 讜讛讬讬谞讜 讚驻专讬讱 诪讗讬 讘讬谞讬讬讛讜. 讜讻谉 谞诇注谞"讚 讚诇驻讬 转讬专讜抓 专诪"讗 讘转砖讜讘讛 讗讻转讬 讬拽砖讛 讚注讻"驻 讛"诇 诇讛砖"住 诇讛讝讻讬专 讙诐 谞驻拽讜转讗 讘驻诇讜讙转讗 讚专"讬 讜专讘讬 讬爪讞拽 讻诪讜 讚诪讝讻讬专 讘驻诇讜讙转转 专讘 讞住讚讗 讜专"讬:



讗诇讗 诇诪注讜讟讬 砖诇讗 讻讚专讻讛: 讛专诪讘"诐 (驻"讟 诪讛' 诪诇讻讬诐 讛"讘) 驻住拽 讚讗祝 讚讗讬谉 讘"谞 谞讛专讙 注诇 讗讜转谉 讚讘专讬诐 砖讗讬谉 讬砖专讗诇 谞讛专讙 注诇讬讛诐 诪"诪 讗讬住讜专讗 讗讬讻讗 讜讗讬谉 诪谞讬讞讬诐 诇讘"谞 诇注砖讜转 诪爪讘讛 讗讜 驻住诇 讗驻讬' 诇谞讜讬. 讜诇讻讗讜专讛 讬"诇 讻讬讜谉 讚讗诪专讬谞谉 讚讗讬谉 讘"谞 诪讜讝讛专 注诇讬讛 诪谞"诇 讗讬住讜专讗 讙讘讬 讜谞讜砖讗讬 讻诇讬讜 诇讗 讛讘讬讗讜 诪专讗讛 诪拽讜诐 诇讚讬谉 讝讛. 讙诐 讬砖 诇讚拽讚拽 砖讛专诪讘"诐 砖讬谞讛 诪诇砖讜谉 讛讘专讬讬转讗 讚讘讘专讬讬转讗 拽讗诪专讬谞谉 讚讗讬谉 讘"谞 诪讜讝讛专 注诇讬讛 讜讛讜讗 讻转讘 砖讗讬谞讜 谞讛专讙 注诇讬'. 讜讛谞专讗讛 诇驻讬 注谞"讚 讚诇驻讬 讛注讜诇讛 诪住讜讙讬讬谉 讚诇驻谞讬谞讜 诇诪"讚 讻讜转讬 砖注砖讛 注"讝 讜诇讗 讛砖转讞讜讜讛 诇讛 讞讬讬讘 讜讗"讻 注"讻 诪讛 讚拽转谞讬 讘讘专讬讬转讗 讗讬谉 讘"谞 诪讜讝讛专 注诇讬讛 讛讬讬谞讜 讘注讘讜讚讛 砖诇讗 讻讚专讻讛 讜讻讬讜谉 砖讗讬谞讜 诪讜讝讛专 注诇讬讛 诇讬讻讗 讙讘讬' 讗讬住讜专讗 讻诇诇 讚讛讗 诇讬讻讗 讙讘讬' 诇讗讜 诇讞讜讚讗 讻诪讜 讙讘讬 讬砖专讗诇 讗讘诇 诇诪"讚 讻讬 讛讜讗讬诇 讛诇讱 诇讗 诪讬讞讬讬讘 讘注砖讬讛 讗"讻 讬"诇 讚讛讘专讬讬转讗 诪诪注讟 注砖讬讛 讚讜拽讗 讙讘讬 讘"谞 讗讘诇 砖诇讗 讻讚专讻讛 诪讬讞讬讬讘 讜讻讬讜谉 讚诇讗 讗讬驻住拽 讛诇讻转讗 讘砖"住 讗讬 诪讬讞讬讬讘 讗注砖讬讛 讗讜 诇讗 讜讙诐 诇讬转 诇谉 诇诪讬驻住拽 讛诇讻转讗 讻诇诇 讻讬讜谉 砖诇讗 讛讜讝讻专 专拽 讞讚 讗诪专 讻讜' 讜讞讚 讗诪专 讻讜' 讜诇讗 诪讗谉 讚讬诇讬祝 诪讛讜讗讬诇 讜诪讗谉 讚讬诇讬祝 诪注砖讜 诇讻谉 驻住拽 讛专诪讘"诐 砖驻讬专 讚诪住驻拽 讗讬谉 讘"谞 谞讛专讙 讘讬谉 讗注砖讬讛 讘讬谉 讗砖诇讗 讻讚专讻讛 讚诪住驻拽 诇讗 拽讟诇讬谞谉 诇讬讛 讻诪讜 诇讬砖专讗诇 讗讘诇 诇注谞讬谉 讗讬住讜专 讗讝诇讬谞谉 讛讻讗 讜讛讻讗 诇讞讜诪专讗 讜砖谞讬讛诐 讗住讜专讬诐 讜诇讻谉 诇讗 谞拽讟 专拽 诇砖讜谉 讗"谞 讜诇讗 讗讬谞讜 诪讜讝讛专 讚讗"讗 诪讛诐 讘讗诪转 诪讜讝讛专 专拽 讚诇讗 谞讛专讙 注诇 砖谞讬讛诐 讻讬讜谉 讚诇讗 讬讚注讬谞谉 讗讛讬 诪讬谞讬讬讛讜 诪讜讝讛专:



讜讗诪专 专"讬 讻讗砖专 爪讜讱 讘诪专讛: 专砖"讬 讘驻讬专讜砖讜 注诇 讛转讜专讛 驻讬专砖 讗拽专讗 讚讻讗砖专 爪讜讱 讗祝 注诇 讻讘讜讚 讗讜"讗 谞爪讟讜讜 讘诪专讛 砖谞讗诪专 砖诐 砖诐 诇讜 讞讜拽 讜诪砖驻讟 注讻"诇. 讜讗祝 讚讛讻讗 诪砖诪注 讚诪讻讗砖专 爪讜讱 讗转讬讗 讜诇讗 诪砖诐 砖诐 诇讜 讬"诇 讚专砖"讬 住讜讘专 讚诪爪专讻讬谞谉 讙诐 讛讱 讚砖诐 砖诐 诇讜 讚讗祝 讚诪讜讻讞 诪讻讗砖专 爪讜讱 讚谞爪讟讜讜 拽讜讚诐 诪转谉 转讜专讛 诪"诪 注讚讬讬谉 诪谞"诇 讚讘诪专讛 谞爪讟讜讜 诇讻谉 诪讬讬转讬 拽专讗 讚砖诐 砖诐 诇讜 讞讜拽 讜诪砖驻讟 讚诪砖驻讟 讛诐 讚讬谞讬诐 讜讞讜拽 讛诐 砖讘转 讜讻讘讜讚 讗讘 讜讗诐 讜讻谉 诪砖诪注 讙"讻 诪驻讬专讜砖 专砖"讬 讘砖讘转 (讚祝 驻"讝 注"讘) 注"砖 讜讘转讜住':



诇讗 谞爪专讻讛 讗诇讗 诇注讚讛 讜注讚讬诐 讜讛转专讗讛: 讛专诪"讗 讘转砖讜讘讛 讛谞"诇 讛拽砖讛 诇诪讛 诇讗 拽讗诪专 讚讛讜住讬驻讜 注诇讬讛诐 讗讬讱 讬讚讜谞讜 讚讚讬谞讬诐 诇讘"谞 讗讬谞谉 专拽 注"驻 谞诪讜住讬' 砖诇讛诐 讜诪讝讛 专爪讛 诇讛讜讻讬讞 讚讘"谞 诪爪讜讜讬谉 诇讚讜谉 讘讚讬谉 讬砖专讗诇. 讜诇驻注谞"讚 讬"诇 拽讜砖讬转讜 注"驻 诪讛 讚讗诪专讬谞谉 讘诪讻讬诇转讗 讛讘讬讗讛 专砖"讬 讘讞讜诪砖 讜讛转讜住' 讘砖讘转 (讚祝 诪"讙 注"讘) 讜讗诇讛 讛诪砖驻讟讬诐 专讬"讗 讜讗诇讛 诪讜住讬祝 注诇 讛专讗砖讜谞讬诐 诪讛 讛专讗砖讜谞讬诐 诪住讬谞讬 讗祝 讗诇讜 诪住讬谞讬 讜诇讻谉 驻专讬讱 砖驻讬专 讚讗"诇 讚讘诪专讛 谞转谞讜 诇讛诐 讛讚讬谞讬诐 讗讬讱 讬讚讜谞讜 讚讛讗 讝讛 讘住讬谞讬 谞讬转谉 诇讛诐 讜讗祝 讚专讘讬 讬讛讜讚讛 驻诇讬讙 砖诐 讘诪讻讬诇转讗 讜住讜讘专 讚讚讬谞讬诐 讚讜讗诇讛 讛诪砖驻讟讬诐 讘诪专讛 谞爪讟讜讜 诪"诪 驻专讬讱 讘讙诪专讗 讛讻讗 砖驻讬专 讚注"讻 讛讘专讬讬转讗 讚讬' 诪爪讜转 谞爪讟讜讜 讘诪专讛 诇讗讜 讻专' 讬讛讜讚讛 讚讗"讻 诇讬讞砖讘 谞诪讬 讙讬讚 讛谞砖讛 讻讬讜谉 讚讛讜讗 讛诪"讚 讘驻专拽 讙讬讛"谞 讚诇讘谞讬 讬注拽讘 谞讗住专 讜讻拽讜砖讬转 讛转讜住' 讘讚"讛 注砖专 诪爪讜转 讜讘砖诇诪讗 诪讛 砖讛拽砖讜 讛转讜住' 注讜讚 讚诇讬讞砖讘 诪讬诇讛 讬"诇 讚诇讗 讞砖讬讘 专拽 讗讜转谉 讛诪爪讜转 砖谞爪讟讜讜 讘诪专讛 讻讚讬诇讬祝 诪拽专讗 讚砖诐 砖诐 诇讜 讞讜拽 讜诪砖驻讟 讗讘诇 诪讬诇讛 讬"诇 讚诇讗 谞爪讟讜讜 讘诪专讛 讻诇诇 讚诇讗讬讝讛 爪讜专讱 讬讛讬讜 谞爪讟讜讜 讻谉 讻讬讜谉 讚讻讘专 谞砖谞讬转 讛爪讬讜讜讬 诇讛诐 讘诪爪专讬诐 讜讻讜诇诐 诪诇讜 砖诐 讜讛谞讜诇讚讬诐 讘讚专讱 诇讗 讛讜爪专讻讜 诇诪讜诇 讗讜转诐 诪砖讜诐 讞讜诇砖讗 讚讗讜专讞讗 讜讙诐 砖诇讗 谞砖讘 专讜讞 爪驻讜谞讬转 讜讻讚讗诪专讬谞谉 讘讬讘诪讜转 (讚祝 注"讗 注"讘) 讗讘诇 讙讬讛"谞 讜讚讗讬 讛讜"诇 诇诪讬讞砖讘 讚诪住转诪讗 讻诪讜 砖谞爪讟讜讜 讬砖专讗诇 讘诪专讛 讗砖讗专 诪爪讜转 讚讘"谞 诇砖诐 讬砖专讗诇 讻诪讜 讻谉 谞爪讟讜讜 讗讙讬讚 讛谞砖讛 讗注"讻 讚讘专讬讬转讗 诇讗 讗转讬讗 讻专讘讬 讬讛讜讚讛 讜诇讻谉 驻专讬讱 讘讙诪专讗 砖驻讬专. 讜注讬讬谉 诪砖"讻 讛转讜住' 讘讛讜专讬讜转 (讚祝 讞') 注"砖:



专讬讘"讘 讗讜诪专 讗祝 注诇 讘专讻转 讛砖诐: 拽"拽 讚诇转谞讗 讚讘讬 诪谞砖讛 讚诇讬转 诇讬讛 讘专讻转 讛砖诐 讘讘"谞 拽专讗 讚讻讙专 讜讻讗讝专讞 诇诪讗讬 讗转讬 讜讻讚驻专讬讱 诇注讬诇 诇专' 讬爪讞拽 谞驻讞讗 讗诇讬讘讗 讚专讘谞谉 讜讘讝讛 诇讗 砖 砖讬讬讱 转讬专讜抓 讛讙诪专讗 讚诇注讬诇:



讘专砖"讬 讚"讛 讻讗砖专 爪讜讱. 讜讻诇 诪讛 砖讻转讜讘 讘讚讘专讜转 讛讗讞专讜谞讜转 讛讬讛 讻转讜讘 讘诇讜讞讜转: 拽"拽 讛讗 讗诪专讬谞谉 讘讘"拽 (讚祝 谞"讛 注"讗) 诪驻谞讬 诪讛 诇讗 谞讗诪专 讘讚讘专讜转 讛专讗砖讜谞讜转 诇诪注谉 讬讬讟讘 诪驻谞讬 砖住讜驻谉 诇讛砖转讘专 讜讛专讬 注"讻 讘住讬谞讬 谞讗诪专 讗"讻 诪砖诪注 砖诇讗 讛讬讛 讛讻诇 诪讛 砖谞讗诪专 讘住讬谞讬 讻转讜讘 讘诇讜讞讜转 讗"讻 讻诪讜 砖诇诪注谉 讬讬讟讘 诇讗 讛讬讛 讻转讜讘 讘诇讜讞讜转 讛专讗砖讜谞讜转 讚诇诪讗 讻讗砖专 爪讜讛 诇讗 讛讬讛 讻转讜讘 讙"讻 讘诇讜讞讜转 讛讗讞专讜谞讜转. 讜讬"诇 讻讬讜谉 讚诪讛 砖谞讗诪专 讘讘' 讛讚讘专讜转 讘讚讘讜专 讗讞讚 谞讗诪专 讻讚讗诪专讬谞谉 讝讻讜专 讜砖诪讜专 讘讚讘"讗 谞讗诪专讜 讗"讻 讻讬讜谉 砖谞讻转讘 驻注诐 讗讞转 讘讗讞转 诪讛诇讜讞讜转 住讙讬 讗讘诇 讻讗砖专 爪讜讛 讻讬讜谉 砖谞讻转讘 驻注诐 讗讞转 讘讛诇讜讞讜转 注"讻 讘住讬谞讬 谞讗诪专:



讘转讜住驻讜转 讚"讛 诇讗 谞爪讟讜讛. 讚讘"谞 谞爪讟讜讜 讗讞专 讛诪讘讜诇: 讗讬谉 诇驻专砖 讚讗讻讜诇讛讜 讗讞专 讛诪讘讜诇 谞爪讟讜讜 讚讗"讻 讬拽砖讛 讻讬讜谉 讚诇讗 讚专讬砖 讜讬爪讜 注"讝 讜讙"注 诪谞"诇 讜讻讚驻专讬讱 讘砖"住 讗转谞讗 讚讘讬 诪谞砖讛 讚诇讗 砖讬讬讱 诇诪讬诇祝 诪讜转砖讞转 讛讗专抓 讚讻转讬讘 拽讜讚诐 讛诪讘讜诇 讗诇讗 讚讻讜讜谞转 讛转讜住' 讛讬讗 诪讛诐 讗讞专 讛诪讘讜诇 谞爪讟讜讜 讜诇讗 讻讜诇诐 讻讙讜谉 砖讜驻讱 讚诐 讜讗讘专 诪谉 讛讞讬 讗诇讗 讚拽"拽 讚诇驻"讝 诪讬 讚讞拽 诇专' 讬爪讞拽 谞驻讞讗 诇讗讜拽诪讗 讘专讬讬转讗 讚诇注讬诇 讚诪专讘讛 诪讗讬砖 谞讻专讬诐 砖诪讜讝讛专讬诐 注诇 讘专讻转 讛砖诐 讻讬砖专讗诇 讻专"诪 讜诇注谞讬谉 讻讬谞讜讬讬诐 诇讗讜拽诪讬 讻专' 讬讛讜讚讛 讚讛讗 讘诇讗"讛 住转诐 住驻专讗 讗诇讬讘讬' 讗讝诇讗 讜讘注讬拽专 讘专讻转 讛砖诐 讚诇讗 拽砖讛 拽讜砖讬转 讛讙诪专讗 讚诇注讬诇 讚讛讗 讘专讻转 讛砖诐 诪讛' 讗转讬讗 讚讛讗 专"讬 诇讬转 诇讬讛 讚专砖讛 讝讜 讜讘砖诇诪讗 讻转谞讗 讚讘讬 诪谞砖讛 诇讗 讗转讬讗 讻讬讜谉 讚讗诪专 讚讘"谞 诇讗 诪爪讜讜讬谉 专拽 注诇 讝' 诪爪讜转 讜讗讬 诪专讘讬谞谉 谞讻专讬诐 诇注谞讬谉 讘"讛 诪讗讬砖 讛专讬 讗讬讻讗 讞' 讗讘诇 诇专' 讬讛讜讚讛 讚诇讬转 诇讬讛 讙"讻 讚专砖讛 讚讜讬爪讜 讜讗驻"讛 讗讬转 诇讬讛 讚讘"谞 谞爪讟讜讜 注诇 讗讬讝讛 诪爪讜转 讗讞专 讛诪讘讜诇 讚诇诪讗 讙诐 注诇 讘"讛 谞爪讟讜讜 诪专讬讘讜讬讗 讚讗讬砖 讗讬砖 讚讛讗 讙诐 专"砖 讗诪专讬 讘讬 专讘 讬诇讬祝 诇拽诪谉 讘专讻转 讛砖诐 诇讘"谞 诪讗讬砖 讗讬砖:

